**DODATOK č. 5**

**ku KOLEKTÍVNEJ ZMLUVE**

**na obdobie 1.1.2023 – 31.8.2024**

uzatvorený dňa 02. 09.2024 medzi zmluvnými stranami

## Základnou organizáciou Odborového zväzu pracovníkov školstva a vedy na Slovensku pri

## Centre poradenstva a prevencie v Žarnovici,

## IČO: 42301009

zastúpenou zástupcom zamestnancov Mgr. Soňou Kolárovou

a

Centrom poradenstva a prevencie,

Dolná 6, 966 81 Žarnovica, IČO: 37956051,

zastúpeným riaditeľkou Mgr. Danielou Hudecovou

 (ďalej zamestnávateľ)

**OBSAH DODATKU**

Na základe článku 4. Kolektívnej zmluvy na obdobie 1.1.2023 – 31.8.2024 sa zmluvné strany dohodli na Dodatku č.5 ku Kolektívnej zmluve na obdobie 1.1.2023 – 31.8.2024 nasledovne:

**I.**

**Článok 7**

**Príplatky, odmeny, náhrady za pohotovosť**

8. **Príplatok za starostlivosť a vedenie motorového vozidla**

 Príplatok za starostlivosť a vedenie služobného motorového vozidla v zmysle § 14b zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme a doplnení niektorých zákonov v znení neskorších predpisov.

 **Podmienky priznania príplatku za vedenie a starostlivosť o služobné motorové vozidlo:**

1. Zamestnancovi patrí príplatok za vedenie služobného motorového vozidla a za starostlivosť o služobné motorové vozidlo vo výške 20 € mesačne, ak splní nasledovné podmienky:
* Zamestnanec môže pridelené služobné vozidlo používať výlučne na vykonávanie pracovných povinností, a to len na základe písomnej Dohody o používaní motorového vozidla uzatvorenej so zamestnávateľom v zmysle § 51 Občianskeho zákonníka v platnom znení;
* Má požadované vodičské oprávnenie potrebné na vedenie služobného motorového vozidla;
* Má riaditeľkou CPP pridelené služobné motorové vozidlo na základe písomnej dohody;
* V kalendárnom mesiaci skutočne jazdí s prideleným služobným vozidlom;
* Má zamestnávateľom pridelené služobné motorové vozidlo do trvalej starostlivosti.
1. Príplatok za vedenie služobného motorového vozidla je súčasťou funkčného platu zamestnanca.
2. Ak v mesiaci, za ktorý sa funkčný plat poskytuje, zamestnanec nesplní podmienky na priznanie príplatku za vedenie služobného motorového vozidla alebo príplatku za vedenie služobného motorového vozidla a za starostlivosť o služobné motorové vozidlo, tento príplatok mu nepatrí; za takýto mesiac zamestnancovi patrí funkčný plat bez príplatku za vedenie služobného motorového vozidla alebo príplatku za vedenie služobného motorového vozidla a za starostlivosť o služobné motorové vozidlo.
3. Toto ustanovenie je súčasťou oznámenia o výške a zložení funkčného platu zamestnanca.

II.

Tento dodatok nadobúda platnosť dňom podpisu zmluvných strán a účinnosť 09. 09. 2024. Zamestnávateľ sa zaväzuje v súlade s §5a ods. 5 písm. b) a ods.6 zák. 211/2000 Z. z. bezodkladne, najneskôr nasledujúci pracovný deň po podpise tohto dodatku, dodatok zverejniť v Centrálnom registri zmlúv.

V Žarnovici dňa 27.9.2024

 ....................................................... ....................................................

 zamestnávateľ odborová organizácia

 Mgr. Daniela Hudecová Mgr. Soňa Kolárová riaditeľka CPP Žarnovica ZO OZ PŠaV pri CPP Žarnovica